**Практыкаванне 27**

1. **Прачытай верш Ніла Гілевіча “Хаваймася, тата!” і намалюй да яго ілюстрацыю**

|  |  |
| --- | --- |
| **Убачыў аднойчы ў кіно Ігарок,**  **Як фарбамі твары малююць індзейцы,**  **І ў бацькі спытаўся (цікаўныя дзеці!):**  **— Навошта яны сябе мажуць знарок?**  **А бацька ў адказ: — Гэта значыць, яны —**  **Да бітвы рыхтуюцца, сын, да вайны.**  **Назаўтра ж уранку, падняўшыся шустра,**  **Малышык да бацькі ўляцеў у пакой:**  **— Хаваймася! Мама стаіць перад люстрам!**  **Рыхтуецца йсці на кагосьці вайной!**  **2.Адгадайце загадкі!** | |
| 1. І зімой, і летам – белая як снег,  І зімой, і летам –  як надзьмуты мех,  Ходзіць на лапатках,  бегае нягегла,  Рогам есць і п’е, а гергеча гэтак,  Што нікому нельга зразумець яе. | | 2.Два разы нараджаецца, адзін раз памірае.  3. Лёгка з зямлі паднімаеш, а далей сваёй рукі не кінеш.  4. Без сякеры і цвікоў збудавалі круглы дом.  *(загадкі Ніла Гілевіча)* |

1. Ніл Сымонавіч Гілевіч шмат пісаў вершаў вясёлых і дасціпных. Прачытай смешныя гісторыі, паспрабуй прыдумаць сваю.

|  |  |
| --- | --- |
| Трэба дык трэба  Зайшоў у хату поп у госці,  Усе вітаюцца з ім цёпла,  Адзін пяцігадовы Косцік  Сядзіць і зіркае спадлоб'я.  Ну, бацьку гэта разгнявіла —  У хаце ж госць надзвычай рэдкі!  — Ідзі скажы айцу Кірылу  "Дзень добры", ёлупень ты гэткі!  Малы сканфузіўся, аднак жа  Саскочыў спрытна з табурэткі,  Падаў руку папу і кажа:  — Дзень добры, ёлупень ты гэткі! | Двое роўных  — У Афрыцы спаткаўся я з ільвом,  А стрэльбы не было, брат, пад рукой.  Гляджу: на зэдліку вядро з вадой,  Дык я схапіў і гэнаму ільву  Калі чабэхнуў, брат, на галаву —  Ён так папёр — адно мільгнуў хвастом!  — А-а-а, вось цяпер усё я зразумеў!  І я ж па Афрыцы блукаў тады,  І мне наўрэўся гэны самы леў.  І я магу засведчыць: сапраўды,  Як я пагладзіў між вушэй ільва —  Дык яшчэ грыва мокрая была! |
| Сучасны тэмп  Да дырэктара заскочыў  Хлопец-зух на перапынку:  — Я прашу вас вельмі: дайце  Дзён пятнаццаць адпачынку!  Справа ў тым, што я жанюся  І мая нявеста хоча —  Каб запомніць гэта свята —  Дзесяць дзён правесці ў Сочы.  — Ну, дык дзесяць! А навошта  Будуць пяць яшчэ глуміцца!  — Як навошта? Пяць мне трэба,  Каб знайсці, на кім жаніцца! | У доктара  — Памажыце, доктар: нешта  З мужам сталася маім.  Захварэў, відаць, нядобра...  — Ну, а што ж такое з ім?  — Ды, бывае, тры гадзіны  Языком я малачу,  А пасля — гляджу і бачу:  Ён ні слова не пачуў!  — І ўсяго? Тады не страшна.  Не памрэ ваш гаспадар.  Гэта, цётка, не хвароба!  Гэта, цётка, божы дар! |